Йортыгызны теркәдегезме? 1 марттан “дача амнистиясе” тәмамлана

	2018 елның 1 мартыннан шәхси торак йортлар өчен “дача амнистиясе” тәмамлана. Бу хакта Росреестрның Башкортстан буенча идарәлеге искәртә. Мартка кадәр вакыт аз калды. Шулай да әлеге мәсьәләне кичектереп килүчеләр, бәлки, документларын теркәргә өлгерер.	 Исегезгә төшерәбез, агымдагы елның 1 мартына кадәр шәхси торак төзелеше объектын, әгәр ул төзелеп беткән булса, дәүләт кадастр исәбенә кую һәм милеккә хокукны дәүләт теркәве өчен техник план да җитә иде. Техник планга төзелешкә рөхсәт бирү дә керә. 1 марттан соң, әгәр “дача амнистиясе” озайтылмаса, хокукны рәсмиләштерү өчен объектны файдалануга кертүгә рөхсәт алырга кирәк булачак. Ансыз, беренчедән, теркәмәячәкләр, икенчедән, милекне сату, бүләк итү һәм башка гамәлләр башкару мөмкин булмаячак. 
	Язгөл ЮНЫСОВА әзерләде	
Өмет

	№ --- | 18.02.2018	


